ગુજરાતમાં મુખ્યમંત્રીની પ્રેરણાથી આપણો તાલુકો વાઇબ્રન્ટં તાલુકો (ATVT)ની સંકલ્પના સાકાર થઇ રહી છે એટલું જ નહીં, હવે પ્રાથમિક શિક્ષણમાં ધોરણ-8 ઉમેરાવાથી ઉચ્ચતર પ્રાથમિક શાળાઓનું વ્યાપક ફલક વિકસ્યું છે. તાલુકા સ્તરે જ, પ્રાથમિક શિક્ષણ, મધ્યાહન યોજના, ગુણોત્સવ, શાળા આરોગ્ય ચિકિત્સા, કન્યા કેળવણી અને પ્રવેશોત્સવ જેવા રાજ્યકક્ષાના અભિયાનોના સુગ્રથિત આયોજન અને અમલીકરણ માટે તાલુકામાં પ્રાથમિક શિક્ષણ અધિકારી (વર્ગ-2)ની 225 જગ્યાઓ મંજૂર કરવામાં આવી છે.